Éyə mə nə́ dzǎm sɔ́ ai tsíd yǎ ávə̄ áyɔŋ ásə̄ dí vé, éyɔŋ bə́ kə̄lə́ mā á kíŋ dzī, hə bə́ yónō nâ: váá bíā tsíd yǎ ádí! 14Ma etám etám mā sə́ kig dzǎm bəgə ńgúmā áyɔŋ ásə̄ dí: amú ḿbəgə̌ tē wâlod ma adǐd. 15Ngə́ nálā ńgɔ wǎyi bəlan ai ma, zombógo ma wé ai sí é é ! Ngə́ mayén tē anə́ mvɔ̄m yāsɔ́ mā ábə wa aná, nâ mə́ bɔ təgě fə yén anə́ ábē lázu ma á nyɔ́l.” 16Ǹtondôbə nyé ai Mósɛs nâ: ó tógán ma bənyiá bódo mvíē yā Ísraɛ̂l məwóm zamgbál, ébá fɔ̄ɔ̄ wāyəm nâ bə́ nə bənyiá bódo mvíe ai bəsaŋ bə́kálara yā áyɔŋ. Wayi sɔ́ ai bɔ́ á ébə̌m Ndóbōná: mínā bɔ́ mī ńtə́lə válā. 17Mayi sɔ́, mə̌ ngálɛ̂ ai wa, dá mayi kándī ńsísīm ó nə́ ábə wa, ású yə̄ nâ mə̄ kālān bɔ́. Eyɔ̌ŋ tē hḿ báyi bəgə ḿbəgə̌ yā áyɔŋ dí fǔfulu ai wa, təgě fə wá bǎd bəgə̌ wa etám. 18Wayi kad áyɔŋ dí nâ: “Fúbúgán mínā bə́bēn ású ámōs yə okídí, eyɔ̌ŋ tē mǎyi dí tsíd, ḿból mī ngáyón; məlɔ́ mə́ Ńtondôbə mə́ wógó, mí nā nâ: “Zá á ngāvə̄ bíā tsíd yǎ ádí bǐ ngábə́ mvɔ̄m bēn Égîptɛn ! Ǹtondôbə a zu á mína və́ tsíd yǎ ádī. 19Myǎyǐ kig dzɔ dí hə amǒs ḿbɔ̄g, ngə́ mə́bɛ̄, 20ngə́ mə́tán, ngə́ áwôm, ngə́ mə̄wóm mə́bɛ̄, myǎyi dzɔ tám dí á táŋ ǹgúmā ngɔn, ě ngadúgan mína kwí á mīḿbóg mí dzwé, ě nganyǔm fə̄ mínā á dzwé. Amú mī ngábɛn Ǹtondôbə yǎ á tɔá á zāŋ dzāān, mǐ ngayón nyē á mís, mínā nâ: “Dzé bēn bī kódógó ai dzɔ́ Égîptɛn ?” 21Mósɛs nyé nâ: “Áyɔŋ mə nə́ ai dɔ́ dí lákwī bəkə bítá bakúda miǹtɛn mísaman , eyɔ̌ŋ te wakɔ́bɔ nâ: mayi bɔ́ və̄ tsíd yǎ ádí á táŋ ǹgúmā ngɔn: 22ngə́ bátsīg bīyə́m ású dábán ánā, ai biyə́m bīnén ai biyə́m bītɔ̄g, yə nálā ó yə̄án tə̄ bɔ̄ ? Ngə́ báman wólō é kɔ̄s ésə̄ yā máŋ ánā ású dábán, yə nálā ó yə̄án tə́ bɔ̄ ?”